અમદાવાદ: રાજ્યના સૌથી સુરક્ષિત વિસ્તાર ગણાતા ગાંધીનગરના નવા સચિવાલયમાં ગત મોડી રાતે દીપડો ઘૂસી જતાં ભારે ચકચાર સાથે તંત્રમાં દોડધામ મચી ગઈ હતી. સચિવાલયના ગેટ નં.૭ નીચેેથી દીપડો ઘૂસ્યો હોવાનું સીસીટીવી ફૂટેજમાં જણાતાં તાત્કા‌િલક પોલીસ અને વન વિભાગને જાણ કરાતાં વન વિભાગના નિષ્ણાત અધિકારીઓની ટીમ અને ૧૦૦થી વધુ કર્મચારીઓએ સચિવાલયમાં પહોંચી જઇ દીપડાની શોધખોળ શરૂ કરી છે. સચિવાલયમાં કર્મચારીઓ અને મુલાકાતીઓના પ્રવેશ પર પ્રતિબંધ ફરમાવાયો હતો.